Fabio Cerutti

Fabio Cerutti (født 1985) er en italiensk sprinter. Med personlig rekord på 10,13 på 100 meter er han den fjerde raskeste italieneren gjennom tidene på denne distansen.Fidal.it – LISTE ITALIANE ALL TIME , 26. september 2010. Besøkt 6. april 2011. 

 Junior 
Cerutti deltok i U23-EM i friidrett 2007 i Debrecen.European Athletics – Resultater U23-EM 2007 (besøkt 6. april 2011) Han kvalifiserte seg til finalen, med 10,39 i kvalifiseringsheatet og 10,29 i semifinalen, men greide bare 10,40 i finalen, og endte på fjerdeplass. Storbritannia tok de to øverste plassene på pallen; Simeon Williamson vant gull og Craig Pickering sølv.

 Senior 
På nasjonalt nivå fikk han sølv på 100 meter i 2007, og gull i 2008. I 2009 tangerte han den italienske rekorden da han vant semifinalen sin på 6,55 sekunder. Imidlertid ble han diskvalifisert i finalen, på grunn av tyvstart, og Simone Collio vant mesterskapet. 

I EM innendørs i friidrett 2007 nådde han finalen, og endte her på sjetteplass med tiden 6,65. EM-tittelen gikk til Jason Gardener, som løp på 6,51.Eropean Athletics – Resultater EM innendørs 2007, besøkt 6. april 2011 

Han representerte Italia i Sommer-OL 2008 i Beijing. Her deltok han i 4x100 meter stafett, sammen Emanuele di Gregorio, Simone Collio og Jacques Riparelli. I kvalifiseringen ble de diskvalifisert, og gikk ut av konkurransen. Individuelt løp han også 100 meter, men med 10,49 i kvalifiseringsheatet gikk han ikke videre til semifinalen. 

I EM i friidrett innendørs 2009 i Torino fikk han sølv på 60 meter med tiden 6,56, bak Dwain Chambers. Landsmannen Emanuele Di Gregorio tok bronsen. Han deltok også i VM i friidrett 2009 i Berlin, her ble han slått ut i kvartfinalen på 100 meter, med 10,37 sekunder og 7.-plass i sitt heat.IAAF - 100 Metres - M Quarter-Final , besøkt 6. april 2011 Stafettlaget kom til finalen, og endte på sjetteplass.IAAF - 4x100 Metres Relay - M Final , besøkt 6. april 2011 

I EM i friidrett 2010 deltok han på 100 meter, men ble slått ut i semifinalen. Han kom på fjerdeplass i sitt heat, med tiden 10,33, men kun de to beste gikk videre til finalen.European Athletics – Barcelona  ESP  27 July – 1 August, besøkt 6. april 2011 Året etter deltok han på det italienske stafettlaget som kom på femteplass på 4 x 100 meter i VM i friidrett 2011. 

Den 17. juni 2012 i Sassari løp han 100 meter på 10,24, og ble med det kvalifisert til EM i friidrett 2012 i Helsingfors. I EM løp han på 10,36 i kvalifiseringsheatet, og gikk videre til semifinalen. Der ble han imidlertid slått ut, med tiden 10,50.EM 2012 - resultater semifinale 100 meter menn, besøkt 8. juli 2012.

 Referanser 

 Eksterne lenker 

  Profil på European Athletics

Kategori:Personer fra Torino
Kategori:Italienske sprintere
Kategori:Italienske mestere i friidrett
Kategori:Deltakere for Italia under EM i friidrett innendørs 2009
Kategori:Deltakere for Italia under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Italia under EM i friidrett innendørs 2015